**AUTORITATEA / INSTITUȚIA PUBLICĂ**

Nr.Înregistrare

**AGENȚIA NAȚIONALĂ**

**A**

**FUNCȚIONARILOR PUBLICI**

Nr.Înregistrare

#

**PROTOCOL PRIVIND COLABORAREA INTERINSTITUȚIONALĂ**

**PENTRU DEZVOLTAREA COMPETENȚELOR DIGITALE AVANSATE ALE FUNCȚIONARILOR PUBLICI**

**În temeiul:**

* Ordonanței de urgență a Guvernului nr. 57/2019 privind Codul administrativ, cu modificările și completările ulterioare;
* Hotărârii Guvernului nr. 785/2022 privind organizarea și funcționarea Agenției Naționale a Funcționarilor Publici;
* Regulamentului (UE) 241/2021 al Parlamentului European şi al Consiliului din 12 februarie 2021 de instituire a Mecanismului de redresare şi rezilienţă prin stabilirea indicatorilor comuni și a elementelor detaliate ale tabloului de bord privind redresarea și reziliența;
* Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021;
* Acordului de finanțare nr. 38921/05.04.2022 privind implementarea reformelor și/sau investițiilor finanțate prin Planul național de redresare și reziliență încheiat de Agenția Națională a Funcționarilor Publici cu Ministerul Investițiilor și Proiectelor Europene;
* Ordinului de finanțare nr. 516 din 13.07.2022 cu privire la implementarea reformelor și investițiilor pentru Planul Național de Redresare și Reziliență (PNRR) – Componenta 7 Transformare digitală, Investiția 16 – Program de formare de competențe digitale avansate pentru funcționarii publici – ținta nr. 185 „Funcționari publici care au urmat un curs de formare digitală”, cu modificările și completările ulterioare;
* Hotărârii Guvernului nr. 1066/2008 pentru aprobarea normelor privind formarea profesională a funcționarilor publici;
* Acte normative care reglementează organizarea și funcționarea autorității/instituției partenere:
* Regulamentului (UE) 2016/679 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), cu modificările și completările ulterioare.

**Având în vedere prevederile:**

* Art. 458 alin. (1) și (2) din OUG nr. 57/2019 privind Codul administrativ, cu modificările și completările ulterioare, potrivit cărora funcţionarii publici au dreptul şi obligaţia de a-şi îmbunătăţi în mod continuu abilităţile şi pregătirea profesională, iar autorităţile şi instituţiile publice au obligaţia de a asigura participarea pentru fiecare funcţionar public la cel puţin un program de formare şi perfecţionare profesională o dată la doi ani,
* Art. 479 alin. (1) lit. b) coroborat cu art. 597 alin. (1) lit. h) din O.U.G. nr. 57/2019 privind Codul Administrativ, cu modificările și completările ulterioare, potrivit căruia condiția cu privire la obligația funcționarilor publici de a urma o formă de perfecționare profesională cu durata de minimum 30 de ore în ultimii trei ani de activitate pentru a promova în grad profesional urmează să intre în vigoare la un an de la data intrării în vigoare a Hotărârii Guvernului prevăzută la art. 483 alin. (3) din același act normativ,
* Programului de guvernare 2021-2024, care stabilește, ca măsură pentru resursele umane din sectorul public, dezvoltarea competențelor digitale ale angajaților administrației publice și asigurarea resursei umane necesare procesului de transformare digitală,
* Politicii publice în domeniul e-guvernării, adoptată în iunie 2021, care prevede, în cadrulobiectivului specific nr. 3, „*Consolidarea competențelor digitale generale ale angajaților administrației publice și creșterea nivelurilor de motivare și specializare a personalului IT din cadrul acesteia, continuu, după caz, până la finalul anului 2030*”,
* OPANFP nr. 234/21.03.2022 privind stabilirea domeniilor prioritare de formare și perfecționare profesională și a tematicii specifice programelor de formare și perfecționare profesională a funcționarilor publici,
* Obiectivul Investiției 16 din PNRR – Program de formare de competențe digitale avansate pentru funcționarii publici – ținta nr. 185 „*Funcționari publici care au urmat un curs de formare digitală*”, de a spori competențele digitale avansate ale funcționarilor publici, cu scopul de a sprijini digitalizarea serviciilor publice prin îmbunătățirea disponibilității forței de muncă calificate pentru operațiunile TIC interne,

**Părțile:**

**Agenția Națională a Funcționarilor Publici (denumită în continuare ANFP),** cu sediul în mun. București, bulevardul Mircea Vodă nr. 44, bloc M17, tronson III, intrarea C, sector 3, reprezentată legal de domnul Vasile-Felix COZMA, în calitate de Secretar de Stat – Președinte, pe de o parte, și

**Autoritatea/instituția publică**

cu sediul în , reprezentată legal de , în calitate de , CIF/CUI adresa oficială de e-mail

pe de altă parte,

convin să încheie prezentul Protocol privind colaborarea interinstituțională, denumit în continuare Protocol, cu respectarea următoarelor clauze:

**Capitolul I. Dispoziții generale**

Dispozițiile prezentului Protocol reprezintă voința părților și stabilesc cadrul general de cooperare dintre părți, aplicându-se exclusiv raporturilor de colaborare dintre acestea.

**Capitolul II. Obiectivul protocolului de colaborare**

(1) Părțile cooperează în vederea asigurării predictibilității în constituirea grupului-țintă format din 32.500 de funcționari publici (bărbaţi şi femei, din toate categoriile de vârstă, la nivel naţional, din mediul rural și urban), respectiv a grupelor de formare pentru dezvoltarea competențelor digitale a 30.000 funcționari publici și dezvoltarea competențelor de leadership și talent management în contextul digitalizării pentru 2.500 funcționari publici de conducere, pentru implementarea țintei nr. 185 *„Funcționari publici care au urmat un curs de formare digitală”*, aferentă investiției nr. 16 *„Program de formare competențe digitale avansate pentru funcționarii publici”* din cadrul Componentei C7 – Transformare digitală, potrivit Acordului de finanțare nr. 38921/05.04.2022 privind implementarea reformelor și/sau investițiilor finanțate prin Planul național de redresare și reziliență (PNRR), încheiat între ANFP și Ministerul Investițiilor și Proiectelor Europene (MIPE).

(2) În vederea realizării obiectivelor prezentului Protocol, ANFP va achiziționa servicii de formare și conexe în vederea dezvoltării competențelor digitale a 30.000 de funcționari publici și a dezvoltării competențelor de leadership și talent management în contextul noilor tehnologii și al transformărilor digitale pentru 2.500 funcționari publici de conducere.

(3) După semnarea contractului/contractelor de prestări servicii, pentru eficientizarea derulării activităților de formare, relaționarea cu autoritățile/instituțiile publice în cadrul prezentului protocol se va realiza preponderent prin intermediul prestatorului/prestatorilor serviciilor de formare și conexe, prin persoanele desemnate de către acesta/aceștia, în baza și în limita prezentului Protocol și a scrisorii de împuternicire emise de către ANFP.

**Capitolul III. Obiectul Protocolului**

Obiectul prezentului protocol îl reprezintă colaborarea interinstituțională în vederea asigurării nominalizării participanților la sesiunile de formare pentru dezvoltarea competențelor digitale avansate ale funcționarilor publici și a dezvoltării competențelor de leadership și talent management pentru funcționari publici de conducere, etapizat, în funcție de indicatorii cantitativi intermediari și indicatorul final aferenți țintei nr. 185, precum și asigurarea participării funcționarilor publici pe toată durata sesiunilor de formare.

**Capitolul IV. Durata protocolului**:

Protocolul intră în vigoare la data semnării și înregistrării acestuia de către ambele părți şi este valabil pe toată perioada de implementare a țintei nr. 185 „Funcționari publici care au urmat un curs de formare digitală”, respectiv 30.06.2026, cu posibilitatea prelungirii în mod tacit prin corelare cu eventualele modificări ale jaloanelor intermediare/țintei finale monitorizate de către Comisia Europeană, dacă niciuna dintre părți nu notifică încetarea cu cel puțin 30 de zile înainte.

**Capitolul V. Activități specifice părților**

(1) Părțile promovează activitățile derulate ca urmare a semnării prezentului Protocol și contribuie la realizarea și mediatizarea acestora.

(2) ANFP, prin intermediul prestatorului/prestatorilor serviciilor de formare și conexe, prin persoanele desemnate de către acesta/aceștia, în baza și în limita prezentului protocol și a scrisorii de împuternicire emise de ANFP, desfășoară următoarele activități specifice:

1. desemnează și comunică celeilalte părți persoana/persoanele care pune/pun în aplicare prezentul protocol, precum și datele de contact ale acesteia/acestora (nume, prenume, funcție, nr. telefon, e-mail), în termen de 10 zile de la data încheierii prezentului protocol;
2. comunică celeilalte părți pachetele de formare disponibile, calendarul sesiunilor de formare, condițiile de participare și de înscriere și datele de contact ale prestatorului/prestatorilor de servicii de formare și conexe;
3. aduce de îndată la cunoștința celeilalte părți orice dificultate întâmpinată în aplicarea prezentului Protocol și propune, după caz, măsuri de remediere;

(3) Autoritatea / Instituția publică

 prin reprezentantul său legal sau prin persoana desemnată din cadrul aparatului său propriu, desfășoară următoarele activități specifice:

a) desemnează și comunică ANFP și prestatorului/prestatorilor serviciilor de formare și conexe persoana/persoanele care pune/pun în aplicare prezentul protocol, precum și datele de contact ale acesteia/acestora (nume, prenume, funcție, nr. telefon, e-mail), în termen de 10 zile de la data încheierii prezentului protocol;

1. cooperează activ în vederea constituirii și gestiunii grupului-țintă al proiectului, în vederea îndeplinirii obiectului prezentului protocol;
2. aduce de îndată la cunoștința celeilalte părți orice dificultate întâmpinată în aplicarea prezentului protocol și propune, după caz, măsuri de remediere;
3. nominalizează funcționarii publici participanți la sesiunile de formare și propune o listă de rezerve, asigurând respectarea principiului egalității de șanse (nominalizarea participanților se va realiza fără condiționări, deosebiri, excluderi, preferințe, restricții bazate pe criterii de rasă, naționalitate, etnie, limbă, religie, categorie socială, convingeri, gen, vârstă, handicap, situație sau responsabilitate familială și alte criterii similare care pot conduce la acte de discriminare directă sau indirectă) și a principiului proporționalității;
4. informează instituțiile din subordine/coordonare și serviciile publice deconcentrate cu privire la oportunitatea de încheiere de protocoale similare pentru dezvoltarea competențelor digitale avansate ale personalului propriu;
5. actualizează lista funcționarilor publici nominalizați și a rezervelor în situația în care intervin modificări (fluctuație de personal, imposibilitate de participare din motive obiective), lista conținând mențiunea din care să rezulte faptul că persoanele desemnate nu au mai participat la aceeași tema de instruire - competente digitale avansate;
6. asigură funcționarilor publici participanți la sesiunile de formare condițiile necesare pentru participarea la sesiunile de formare și finalizarea în bune condiții a acestora (resurse de timp, logistică);
7. menține legătura cu prestatorul/prestatorii de servicii de formare și conexe contractat de către ANFP, anunță orice modificare intervenită în componența grupului-țintă instituțional și a grupelor de formare constituite și întreprinde măsurile necesare pentru a nu afecta numărul de participanți alocat pentru fiecare sesiune și atingerea țintei din PNRR;
8. monitorizează la nivelul compartimentelor de resurse umane tematicile programelor de formare și perfecționare la care au participat/participă funcționarii publici, astfel încât să se asigure evitarea dublei finanțări

**Capitolul VI. Corespondența**

(1) Întreaga corespondență legată de prezentul Protocol se va face în scris, inclusiv prin mijloace electronice şi va purta număr de înregistrare din ambele părți.

(2) Adresele email la care se transmite corespondența sunt următoarele:

* + - 1. pentru ANFP : formare185@anfp.gov.ro
			2. pentru autoritatea / instituția publică

 (3) În accepțiunea părților, orice comunicare făcută de una dintre părți va fi considerată valabilă, la momentul primirii confirmării de către expeditor, în cazul în care comunicarea este făcută prin e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

**Capitolul VII. Modificarea și încetarea protocolului**

(1) Orice modificare și/sau completare a clauzelor prezentului Protocol se face prin act adițional, cu notificare prealabilă scrisă, transmisă cu 30 de zile înainte, de către partea solicitantă celeilalte părți.

(2) Prezentul Protocol încetează în următoarele situații:

1. la expirarea duratei pentru care a fost încheiat;
2. înainte de termen, prin acordul scris al părților;
3. în cazul reorganizării sau desființării uneia dintre părți, potrivit legii;
4. prin denunțarea lui de către oricare dintre părți, ca urmare a notificării adresate celeilalte părți, cu un preaviz de 30 de zile.

**Capitolul VIII. Forța majoră**

(1) Forţa majoră este orice eveniment extern, imprevizibil, absolut invincibil şi inevitabil. Forţa majoră este constatată de o autoritate competentă.

(2) Forţa majoră exonerează părţile de îndeplinirea obligaţiilor asumate prin prezentul Protocol, pe toată perioada în care aceasta acţionează.

(3) Îndeplinirea Protocolului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

(4) Partea care invocă forţa majoră are obligaţia de a notifica celeilalte părţi, imediat şi în mod complet, despre producerea acesteia şi să ia orice măsuri care îi stau la dispoziție în vederea limitării consecințelor.

(5) Dacă forța majoră acționează sau se estimează că va acționa o perioadă mai mare de 6 luni, fiecare parte va avea dreptul să notifice celeilalte părți încetarea de drept a prezentului protocol, fără ca vreuna dintre părți să poată pretinde celeilalte daune-interese.

**Capitolul IX. Prelucrarea datelor cu caracter personal**

(1) Părțile prezentului Protocol se obligă să utilizeze informațiile doar în scop legitim și să păstreze confidențialitatea datelor furnizate cu ocazia îndeplinirii obiectului prezentului Protocol, atâta timp cât acestea nu reprezintă informații de interes public, cu respectarea prevederilor Regulamentului 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) și ale Legii nr. 190/2018 privind măsuri de punere în aplicare a Regulamentului (UE 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

(2) Părțile prezentului Protocol se obligă să evalueze riscurile inerente prelucrării datelor cu caracter personal și să asigure confidențialitatea adecvată a acestora împotriva prelucrărilor neautorizate sau ilegale.

**Capitolul X. Dispoziții finale:**

(1) Prezentul Protocol de colaborare are caracterul unui document cadru și acoperă întreaga activitate de realizare a obiectului convenit.

(2) Prezentul protocol nu afectează drepturile și obligațiile asumate de către părțile Protocolului în cadrul altor proiecte/programe cu obiect similar.

(3) Prezentul Protocol și orice obligații care decurg din sau în legătură cu acesta sunt reglementate de și se interpretează în conformitate cu legislația națională și cu prevederile prezentului Protocol.

(4) Părțile vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ele, în cadrul sau în legătură cu îndeplinirea Protocolului.

(6) Prezentul Protocol conține 7 (șapte) pagini redactate în limba română și s-a încheiat în 2 (două) exemplare, toate cu valoare de original, câte un exemplar pentru fiecare parte.

AUTORITATEA/INSTITUȚIA PUBLICĂ

Reprezentant legal

AGENȚIA NAȚIONALĂ A FUNCȚIONARILOR PUBLICI

p. PREȘEDINTE,

VASILE-FELIX COZMA

Alți semnatari

 Alți semnatari